Document ID: 32004R1018

UREDBA KOMISIJE (ES) št. 1018/2004
z dne 25. maja 2004
o določanju količin za surovi tobak, ki se lahko prenesejo v drugo skupino vrst v okviru jamstvenega praga za letino 2004 v Nemčiji, Španiji, Franciji, Grčiji, Italiji in na Portugalskem
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi ES,
ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1) in zlasti člena 9(4),
ob upoštevanju naslednjega:
(1)
Člen 9 Uredbe (EGS) št. 2075/92 je vzpostavil sistem kvot za različne skupine vrst tobaka. Posamezne kvote so bile razdeljene med proizvajalce na podlagi jamstvenih pragov za letino 2004, določenih s Prilogo II Uredbe Sveta (ES) št. 546/2002 z dne 25. marca 2002 o določanju premij in jamstvenih pragov za tobačne liste po skupinah vrst in državah članicah za letine 2002, 2003 in 2004 s spremembo Uredbe (EGS) št. 2075/92 (2). Člen 9(4) Uredbe (EGS) št. 2075/92 omogoča Komisiji, da dovoli državam članicam, da prenesejo količino jamstvenega praga med skupine vrst pod pogojem, da predviden prenos med skupinami vrst ne poveča dodatnih izdatkov za EKUJS ter da ne poveča celotnega jamstvenega praga za vsako državo članico.
(2)
Če je ta pogoj izpolnjen, je dovoljen prenos, za katerega so države članice prosile.
(3)
Ukrepi, predvideni v tej uredbi, so v skladu z mnenjem Upravljalnega odbora za tobak -
SPREJELA NASLEDNJO UREDBO:
Člen 1
Za letino 2004 se državam članicam dovoli pred datumom podpisa pogodbe za kulturo, predvidene v členu 10(1) Uredbe Komisije 2848/98 (3), prenos količin iz ene skupine vrst v drugo skladno s prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. maja 2004

Labels: 7
18
17